text: سندويش التوشكا أو الطوشكا أطيب سندويشات في المطبخ السوري , بكم دقيقة بتتحضر و رح تاكليها و تاكلي صابيعك وراها , خبز تازة , لحمة متبلة , و جبنة داييبة , في اشهى من هيك , مممم
  تتبيلة الحمة بتختلف من بيت لبيت , ممكن تبليها ببهارات السجق , ممكن تبليها بشوية توم و كاري . أنا بتبلها ببهارات حلب المشكلة و بس , بحس هي الطريقة أطيب الشي , طبعاً التتبيلات التانية كمان بتعطي طعمة يمممي , بس مع هيك وصفات بحب دوماً البساطة .
  ممكن تستعملي كتير انواع جبنة , جبنة حلب المسنرة , جبنة عكاوي , جبنة موتزاريلا , جبنة تشيدر , شو بتحبي . اليوم أنا مستعملة جبنة موتزاريلا مع جبنة عكاوي .
  أصول الوصفة نها تنشوى على الفحم , مع كاسة شاي ع الفحم بتطلع غير شكل , بس للسرعة ممكن تشويها على سخانة السندويش , و إذا مقطوعة عندكن الكهربا اشويها ع التيفال
text: #000005
text: تشدر،خبز عربي،عكاوي،لحمة غنم،مطبخ حلبي،مطبخ سوري،موزاريلا،وصفات العشاء
  وصفات تانية ممكن تعجبك
  سلطة المعكرونة الملونة نص بنص بنص
text: #000006
text: تشدر،خبز عربي،عكاوي،لحمة غنم،مطبخ حلبي،مطبخ سوري،موزاريلا،وصفات العشاء
text: #000007
text: وصفات تانية ممكن تعجبك
text: #000008
text: سلطة المعكرونة الملونة نص بنص بنص
text: #000009
text: كل ما جعت بتاكل أطيب
text: #000012
text: نور الموقع بدور
text: #000014
text: السلام عليكم و رحمة الله و بركاته
  يا فرحتي انا بالجبنة البيضااختي منى بينفع نستعمل جبنة مثلثات نقطعها شرائح او بستعمل الجبنةالبيضالكبيرة الطويلة اللي يسهل تقطيعها لشرائح
  السندويش مبينتو طيب و شكلو كتير حلو
  اختي منى بدي اعرف كمية اللحم هي كم سندويش عملتلك لان راح ساوي بس كمية صغيرة تحتى احسب حسابي و كمان لازم صينية تيفال ما بينفع صينية عادية او راح تلزق و هل فينا نحطن فوق ورق المنيوم تحتى نتفادى انهم يلزقو او يحترقو
  جازاك الله خيرا اختي منى و جعله في ميزان حسناتك
text: #000015
text: هلا اختي لا اكيد ما بينفع جبنة المثلثات , و الجبنة البيضاء الي حكيتي عليها أظن انها بتنفع :roll , الكمية على التحديد ما بذكر بس ممكن 3 أرغفة عربي من الحجم الوسط , بس مو متاكدة , أختي لازم التيفال لان رح تلزق , مو ضروري صينية اذا عندك طواية بيصير و إذا كان و لا بد ممكن تجربيها على صينية عادية بس عينك تبقى عليها , انا مو مجربتها
text: #000016
text: لا حبيبتي مسحي دمعاتك , يلا أحلى سندويش توشكا لعيونك خلال دقيقتين او تلاتة و سخن كمان
text: #000018
text: جربتها يا منى تسلمي بتشهي ممممممم
  الله يبارك فيك يا رب :grin
text: #000019
text: يسلمو منى مشي الحال تفعل التسجيل امبارحة جربت هالاكلة عملت نص السندوشات توشكا ونصهم ماريا شو طلعو طيببين مع صحن تبولة وعصير زكرتيني بحلب وايام حلب :zzz صار كتير جربت وصفات يعطيك العافية يا شطورة
text: #000020
text: هديك الماريا الي بدها بندورة ما بندورة
text: #000023
text: ممم من الوجبات المغرية والشهية جدا..أنا بعملها بنفس الطريقة لكن ما خطرتلي فكرة القرفة..رح جربها انشالله..تسلم إيديكي يا شطورة الشطورات
text: #000024
text: يمي يمي مبين عليها بتشهي لازم جربا طب ليش ما بندخنا بالفحم بعد ما نعملا عالغاز شلون بتطلع ؟؟؟؟؟
  جربيها و ما بتندمي دمدوم
  لان هي طيابتها من النار ع الاكل فوراً , إذا حنستنى نبخرها يمكن تبرد االسندويشة و ما بتعود كتير طيبة
  ممممممممم مزبوط كلامك أحلى منى بالكون يسلمو اديكي
  الحلا انتي , و الله منورة
  اي رغود جربيها و متاكدة رح تحبيها
text: #000025
text: يمي يمي مبين عليها بتشهي لازم جربا طب ليش ما بندخنا بالفحم بعد ما نعملا عالغاز شلون بتطلع ؟؟؟؟؟
text: #000026
text: جربيها و ما بتندمي دمدوم
  لان هي طيابتها من النار ع الاكل فوراً , إذا حنستنى نبخرها يمكن تبرد االسندويشة و ما بتعود كتير طيبة
text: #000027
text: الله يسلمك رغودة حبيبتي و منور قسم السندويشات بطلتك :zzz
text: #000031
text: ذكرتيني بهالاكله يامنى اكيد كتييييييييير شهيه بس بتكون اطيب مع لحمة وجبنة وخبز حلب
text: #000032
text: صدقيني غير شكل . مافي اطعم ولا اطيب من اكل حلب .
text: #000033
text: اي و الله مزهرة , لان لحمتنا غير نكهة و بهارنا غير طعم و جبنتنا ما في منها , مااا في متل حلب
text: #000034